 **LISA 4.7. JUHEND ETTEVÕTTEPOOLSELE PRAKTIKAJUHENDAJALE**

Ettevõttepoolne praktikajuhendaja on vastava ettevalmistuse saanud ettevõtte esindaja, kes toetab praktikandi õpiprotsessi praktika ettevalmistamisel, läbiviimisel ning kokkuvõtva hindamise/tagasisidestamise etapis.

Ettevõtte õigused ja kohustused on fikseeritud kolmepoolses lepingus.

1. **Ettevõte:**
	1. võimaldab õpilasel sooritada praktika;
	2. määrab ettevõttepoolse juhendaja, kes annab õpilasele tööülesande, kontrollib nende täitmist, abistab vajadusel õpilast tööülesannete täitmisel ning annab hinnangu õpilase tööle (vt lisa 6.3);
	3. täidab ettevõtte eelhinnangulehe ja tagastab koolile;

Ettevõttepoolne praktikajuhendaja ülesanded:

**2. Praktika ettevalmistamisel:**

2.1. allkirjastab praktikalepingud või korraldab allkirjastamise ettevõtte esindaja poolt;

2.2. tutvub praktika eesmärkide ja ülesannetega;

2.3. osaleb kooli korraldatud praktikajuhendajate seminaridel/koolitustel;

**3. Praktika läbiviimisel:**

3.1. tagab praktikalepingus sätestatud mahus praktika sooritamise ettevõttes;

3.2. tagab praktika korralduse ettevõttes vastavalt praktika eesmärkidele;

3.3. viib läbi praktikaeelse tööohutusalase juhendamise ja korraldab vastava vormi (Lisa 6) täitmise;

3.4. juhendab ja nõustab õpilast praktika läbimisel ning annab õpilasele tagasisidet õpiväljundite saavutatuse kohta praktika käigus.

3.5. võimaldab õpilasel tutvuda ettevõtte tegevusega (v.a ametisaladuseks olev informatsioon) õpitava eriala raames ning täiendada erialaseid teadmisi ja oskusi; tutvustab praktikandile ettevõtte struktuuri, juhtimist, sisekorda, töökorraldust, tööohutust

3.6. väljastab vajadusel õpilasele vajalikud kaitse- ja töövahendid ning tutvustab nende kasutus- ja hoiutingimusi;

3.7. jälgib Töölepingu seadusega kehtestatud tööajanormi (NB! praktikapäeviku täitmine kuulub tööaja sisse)

3.9. annab tagasisidet koolipoolsele praktikajuhendajale praktikantide osas. Praktikajuhendaja kontaktid on esitatud kolmepoolses lepingus ja kättesaadavad kooli kodulehel

3.10. võimaldab koolipoolsel praktikajuhendajal kontrollida praktika käiku.

**4. Praktika aruandlus**

Ettevõttepoolne praktikajuhendaja:

4.1. annab tagasisidet õpilase praktika sooritusele, võimalusel osaleb praktika kaitsmisel

4.2. osaleb võimalusel praktika avalikul kaitsmisel ja kokkuvõtval hindamisel